Σταυροβούνι

Το όρος Σταυροβούνι είναι βραχώδης λόφος που βρίσκεται στην επαρχία Λάρνακος της Κύπρου μεταξύ των χωριών Κόρνος, Πυργά και Κλαυδιά. Το εν λόγω βουνό είναι γνωστό από την Ιερά Μονή Τιμίου Σταυρού ή αλλιώς Ιερά Μονή Σταυροβουνίου που είναι κτισμένη στην κορυφή του στην οποία υπάρχει τεμάχιο του Τιμίου Σταυρού και από το οποίο έχει πάρει το όνομά του, δηλαδή Όρος του Σταυρού.

Στο όρος αυτό, σύμφωνα με την παράδοση, η Αγία Ελένη έκτισε Μονή μετά από θαυματουργική μεταφορά του Τιμίου Σταυρού στο συγκεκριμένο σημείο, γύρω στο 327 - 328 όταν επέστρεφε από το προσκύνημά της στους Αγίους Τόπους. Σήμερα η λέξη Σταυροβούνι, χρησιμοποιείται πολλές φορές και για αναφορά στην Μονή που είναι κτισμένη στην κορυφή του λόφου.

Εξωτερικοί σύνδεσμοι
 Σταυροβούνι

Χριστιανισμός στην Κύπρο
Λόφοι της Κύπρου